Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите Блага Челева со службена легитимација број 28-0006 и Мијалче Стојанов со службена легитимација број 28-0005 изврши редовен инспекциски надзор над субјектот на инспекциски надзор Црвен крст на Р.С.Македонија Општинска организација Неготино- Давател на социјални услуги, со седиште Ул. ,,Мирче Ацев, број 2, Неготино застапуван од Секретарот Тошко Настов и со Записник ИП1 број 16-2 од 21.03.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023), го донесе следното

**Р Е Ш Е Н И Е**

Се наредува на Тошко Настов, Секретар на Црвен крст на Р.С.Македонија Општинска организација Неготино (во натамошниот текст: Давателот на услугите), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

 1.Давателот на услугата да води евиденција со податоци за корисниците во однос на возраст, пол, образование, етничка припадност, вид на активности во остварувањето на индивидуалната помош и поддршка, припадност на корисничка група согласно Законот за социјална заштита согласно член 254 и 106 од Законот и член 19 став 2 алинеа 1 , и член 25 став 1 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција (Службен весник на РСМ, бр.264/2019).

 **Рокот за извршување на изречената инспекциска мерка изнесува 30 дена од приемот на решението**

 2. Давателот на услугата во дневниците што ги води личниот асистент за работа на неделно ниво со корисникот, да воспостави евиденција за секој ден посебно со времето на започнување и времето на завршување на услугата во денот, согласно член 106 од Законот за социјална заштита и член 6, 7,8, 9 и 15 од Правилникот за начинот и обемот на социјалните услуги, нормативите и стандардите за давање на социјалните услуги нормативите и стандардите за давање на социјалните услуги лична асистенција (Службен весник на РСМ, бр.264/2019).

 **Рокот за извршување на изречената инспекциска мерка изнесува 30 дена од приемот на решението**

 3. Давателот на услугата, за подрачје Штип, Кочани, Пробиштип, Виница и Свети Николе преку координаторот, да оганизира координативни состаноци со личните асистенти еднаш неделно заради дискусија за сите околности кои влијаат врз давањето на услугата и за истите да води записник , согласно со член 106 од Законот за социјална заштита и член 25 став 1 алинеја 9 и член 28 став 1 алинеа 4 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција(Службен весник на РСМ, бр.264/2019).

**Рокот за извршување на изречената инспекциска мерка изнесува 30 дена од приемот на решението.**

 4.Личниот асистент кој ја дава услугата на подрачје на општина Штип, Кочани, Пробиштип, Виница и Свети Николе, да води дневник за работа и на неделно ниво да го доставуваа до координаторот, согласност член 106 од Законот за социјална заштита и член 28 став 1 алинеја 2 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција (Службен весник на РСМ, бр.264/2019).

 **Рокот за извршување на изречената инспекциска мерка изнесува 30 дена од приемот на решението.**

 5. Давателот на услугата, односно координаторот, да му обезбедува подршка на корисникот во изборот на личен асистент од евиденцијата на достапни лични асистенти во соработка со стручниот работник во Центарот, односно на изјавата што ја дава корисникот за согласност за личен асистент да обезбеди согласност и потпис од стручниот работник во Центарот, согласно член 106 од Законот, член 25 став 1 алинеја 1 и член 27 од Правилникот за начинот и обемот на социјалните услуги,нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019

**Рокот за извршување на изречената инспекциска мерка изнесува 30 дена од приемот на решението.**

 6. Раководното или друго овластено лице во Давателот на социјални услуги се задолжува, веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Блага Челева со службена легитимација број 28-0006 и Мијалче Стојанов со службена легитимација број 28-0005 изврши редовен инспекциски надзор над субјектот на инспекциски надзор Црвен крст на Р.С.Македонија Општинска организација Неготино, со седиште на седиште Ул.,,Мирче Ацев,, број 2 застапуван од

Секретарот на Давателот на социјални услуги и состави Записник ИП1 број 16-2 од 21.03.2024 година, во кој се констатирани недостатоци и неправилности во постапувањето

на Давателот на социјалните услуги во постапката за давање на услуга лична асистенција.

Врз основа на изнесеното се одлучи како во диспозитивот на ова решение.

Жалбата не го задржува извршувањето на решението согласно член 340 став 2 од Законот.

 **Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-2 од 29.03.2024 година.

 Инспектори за социјална заштита

 Блага Челева

 Мијалче Стојанов